نوجوانوں کے امور اور کھیل کود کی وزارت
وزارت کھیل نے قومی کھیل انعامات 2020 کے فاتحین کو ٹرافیاں سونپیں، مرکزی وزیر کھیل تقریب میں شریک ہوئے
سبھی کھلاڑی کم از کم پانچ ایسے کھلاڑیوں کی کھیل سے متعلق صلاحیتوں کو نکھارنے اور ان کو ٹریننگ دینے کا عہدہ کریں، جن میں مستقبل میں بھارت کے لیے تمغے جیتنے کا دم خم ہو: جناب انوراگ ٹھاکر
وزارت کھیل نے آج دہلی کے اشوکا ہوٹل میں ایک تقریب کے دوران پچھلے سال کے قومی کھیل انعامات کے تمام فاتحین کو ٹرافیاں سونپیں۔ قومی کھیل انعامات 2020 کے تمام فاتحین کو پہلے ہی نقد انعام دے دیے گئے تھے، لیکن انہوں نے پچھلے سال کی تقریب کے دوران اپنی ٹرافیاں اور سند حاصل نہیں کیے تھے، تب کھیل سے متعلق انعامات کی تقریب کووڈ-19 وبائی مرض کے سبب ویڈیو کانفرنس کے ذریعے منعقد کی گئی تھی۔ مرکزی وزیر برائے کھیل اور امور نوجواں جناب انوراگ ٹھاکر اس تقریب میں شریک ہوئے۔ اس موقع پر کھیل سکریٹری محترمہ سجاتا چترویدی، امور نوجواں کی سکریٹری محترمہ اوشا شرما اور امور نوجواں اور کھیل کی وزارت اور اسپورٹس اتھارٹی آف انڈیا  کے دیگر افسران بھی موجود تھے۔
29 اگست، 2020 کو وزارت کھیل نے کل 74 قومی کھیل انعامات تقسیم کیے تھے جس میں پانچ راجیو گاندھی کھیل رتن اور 27 ارجن ایوارڈ شامل ہیں۔ پیر کے روز منعقد ہونے والی تقریب میں رانی رامپال، ونیش پھوگاٹ اور مریپن تھنگاویلو سمیت کئی انعام جیتنے والوں نے شرکت کی۔ ان تینوں کھلاڑیوں کو معروف کھیل رتن انعامات سونپے گئے اور لوولینا بورگوہین، ایشانت شرما، اتنو داس، ساتوک سائی راج رنکی ریڈی، چراغ چندر شیکھر شیٹی سمیت دیگر کھلاڑیوں کو ارجن ایوارڈ سونپے گئے۔
انعام جیتنے والوں سے خطاب کرتے ہوئے جناب انوراگ ٹھاکر نے کہا، ’’قومی کھیل انعامات ایک باوقار انعام ہے جو کھلاڑیوں کے ذریعے برسوں کی لگن اور کڑی محنت کے بعد جیتا جاتا ہے۔ سبھی انعام جیتنے والوں کو مبارکباد اور انہیں مستقبل کے مقابلوں کے لیے نیک خواہشات۔ انعام جیتنے والوں کا سفر یہیں ختم نہیں ہوتا، انہیں اور بھی بہت کچھ حاصل کرنا ہے۔ ہمیں با صلاحیت کھلاڑیوں کی تلاش جاری رکھنی چاہیے، ان کی کھیل سے متعلق صلاحیتوں کو نکھارنا چاہیے اور انہیں بین الاقوامی سطح پر تمغے جتینے کے قابل بنانا چاہیے۔ اس لیے، میں سبھی کھلاڑیوں سے پانچ ایسے کھلاڑیوں کی کھیل سے متعلق صلاحیتوں کو نکھارنے اور ان کو ٹریننگ دینے کا عہد لینے کی درخواست کرتا ہوں جو مستقبل میں بھارت کے لیے تمغے جیتنے کا دم خم رکھتے ہیں۔‘‘
سال 2020 کے لیے قومی کھیل انعام فاتحین کی فہرست –
راجیو گاندھی کھیل رتن ایوارڈ: روہت شرما ، مریپن تھنگاویلو ، منیکا بترا ، ونیش پھوگاٹ ، رانی رامپال ۔
ارجن ایوارڈ: اتنو داس ، دوتی چند ، ساتوک سائی راج رنکی ریڈی ، چراغ چندر شیکھر شیٹی ، وشیش بھرگوونشی ، منیش کوشک ، لوولینا بورگوہین ، ایشانت شرما ، دیپتی شرما ، ساونت اجے اننت ، سندیش جھنگن ، ادیتی اشوک ، آکاش دیپ سنگھ ، دیپکا ، دیپک ، کالے ساریکا سدھاکر ، دتو ببن بھوکانل ، منو بھاکر ، سوربھ چودھری ، مدھوریکا پاٹکر ، دیوج شرن ، شو کیشون ، دویہ کاکران ، راہل اوارے ، سویش نارائن جادھو ، سندیپ ، منیش نروال ۔
درونا چاریہ ایوارڈ : دھرمیندر تیواری ، پرشوتم رائے ، شو سنگھ ، رومیش پٹھانیا ، کرشن کمار ہڈا ، وجے بھال چندر منیشور ، نریش کمار ، اوم پرکاش دہیا ۔
درونا چاریہ : جوڈ فیلکس ، یوگیش مالویہ ، جسپال رانا ، کلدیپ کمار ہانڈو ، گورو کھنہ ۔
دھیان چند ایوارڈ: کلدیپ سنگھ بھلر ، جنسی فلپس ، پردیپ شری کرشن گندھے ، ترپتی مرگنڈے ، این اوشا ، لاکھا سنگھ ، سکھوندر سنگھ سندھو ، اجیت سنگھ ، من پریت سنگھ ، جے رنجیت کمار ، ستیہ پرکاش تیواری ، منجیت سنگھ ، آنجہانی جناب سچن ناگ ، نندن بل ، نیتر پال ہڈا ۔
تینزنگ نورگے نیشنل ایڈونچر ایوارڈ: انیتا دیوی ، کرنل سرفراز سنگھ ، ٹکا تموت ، کیول ہیرین ککا ، ستندر سنگھ ، گجانند یداو ، آنجہانی مگن بیسا ۔
مولانا ابو الکلام آزاد  ٹرافی: پنجاب یونیورسٹی، چنڈی گڑھ۔
راشٹریہ کھیل پروتساہن پرسکار:
نئے اور نوجوان کھلاڑیوں کی شناخت اور ٹریننگ: لکشیہ انسٹی ٹیوٹ، آرمی اسپورٹس انسٹی ٹیوٹ۔
کارپوریٹ سماجی ذمہ داری کے توسط سے کھیلوں کی حوصلہ افزائی: تیل اور قدرتی گیس کارپوریشن  لمیٹڈ۔
کھلاڑیوں کو روزگار اور کھیل کی فلاح و بہبود کے اقدام: ایئرفورس اسپورٹس کنٹرول بورڈ۔
ترقی کے لیے کھیل: انٹرنیشنل انسٹی ٹیوٹ آف اسپورٹس مینجمنٹ ۔